Mbishkrimet në shkëmbin Gramata

Mbishkrimet në Shkëmbin Gramata është një monument i trashëgimisë kulturore në Karaburun, Rrethi i Vlorës, në qarkun e Vlorës, Shqipëri . Ky monument është i llojit "Arkeologji", i miratuar me numër "NR. 586, Dt, 17. 03. 1948/NR. 4874, Dt, 23. 09. 1971.".
Përshkrimi
Gjiri i Grammatas ose i Gramës (Gjiri i Shkronjave) ndodhet në rrëzë të shpatit perëndimor të Karaburunit, në një zonë të pabanuar. Gjiri i gramës ka qenë fillimisht, një zonë shfrytëzimi i gurit lokal, në gurore të mëdha, gjurmët e të cilave duken edhe sot në të dy shpatet. në këtë gurore, faleza ka qenë shfrytëzuar në një lartësi prej 130 m dhe në një gjerësi prej 100 m; blloqet e shkëputura transportoheshin me anije për të furnizuar kantieret e mëdha urbane, si në Epidamn-Dyrrah dhe në Apolloni. Ky gji shërbente si strehë për detarët, të cilët strehoeshin aty për tu shpëtuar stuhive, duke nisur që nga periudha antike, në mesjetë ku Porti i Gramës del në portulanet grek të Shek. XVI e deri në kohët moderne. Shumica e mbishkrimeve antike në gjuhën greke u drejtohen Dioskurëve, Kastorit dhe Poluksit, që janë hyjni shpëtimtar, mbrojtës të detarëve dhe të anijeve. në këto mbishkrime nuk mungojnë as emrat e figurave historike, siç është ai i Cnaeus Pompeius, i perandorit Bizantin Johanit V Paleologu apo dhe Mark Antonit. Numri i mbishkrimeve mendohet të jetë rreth 1500 copë.
 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Vlorë